ᱵᱷᱟᱨᱟᱛᱤ ᱥᱤᱵᱟᱡᱤ

ᱡᱤᱭᱚᱱ
ᱵᱷᱟᱨᱟᱛᱤ ᱥᱤᱵᱟᱡᱤ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱮᱛᱚᱢ ᱥᱤᱧᱚᱴ ᱨᱮᱭᱟᱜ ᱛᱟᱢᱤᱞ ᱱᱟᱰᱩ ᱯᱚᱱᱚᱛ ᱨᱮᱭᱟᱜ ᱛᱟᱱᱡᱟᱣᱩᱨ ᱦᱚᱱᱚᱛ ᱨᱮᱭᱟᱜ ᱠᱚᱢᱵᱟᱠᱩᱱᱟᱢ ᱧᱩᱛᱩᱢᱟᱱ ᱢᱩᱱᱫᱤᱞ ᱱᱟᱝᱜᱽᱨᱟᱦᱟ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱦᱩᱰᱤᱧ ᱚᱠᱛᱮ ᱨᱮ ᱩᱱᱤ ᱫᱚ ᱞᱟᱞᱤᱛᱟ ᱥᱟᱛᱨᱤ ᱴᱷᱮᱱ ᱠᱷᱚᱱ ᱵᱷᱟᱨᱟᱛ ᱱᱟᱴᱭᱟᱢ ᱮᱱᱮᱡᱼᱮ ᱪᱮᱫᱼᱮᱫ ᱠᱟᱱ ᱛᱟᱦᱮᱸ ᱠᱟᱱᱟ, ᱟᱨ ᱠᱮᱞᱩ ᱪᱚᱨᱚᱱ ᱢᱚᱦᱟ ᱯᱟᱛᱨᱚ ᱴᱷᱮᱱ ᱠᱷᱚᱱ ᱫᱚ ᱚᱰᱤᱥᱤ ᱮᱱᱮᱡᱼᱮ ᱪᱮᱫᱼᱮᱫ ᱠᱟᱱ ᱛᱟᱦᱮᱸ ᱠᱟᱱᱟ| ᱛᱟᱭᱚᱢ ᱛᱮ ᱜᱟᱹᱠᱷᱩᱲ ᱥᱚᱢᱟᱡᱽ ᱥᱩᱥᱟᱹᱨᱤᱭᱟᱹ ᱠᱟᱢᱟᱞᱟ ᱫᱮᱵᱤ ᱭᱟᱜ ᱥᱚᱞᱟᱦ ᱛᱮ ᱢᱚᱦᱤᱱᱤ ᱟᱴᱴᱟᱢ ᱤᱫᱤ ᱠᱟᱛᱮ ᱠᱷᱚᱱᱫᱽᱨᱚᱝᱮ ᱮᱦᱚᱵ ᱠᱮᱫᱟ, ᱚᱠᱟ ᱫᱚ ᱠᱮᱨᱟᱞᱟ ᱯᱚᱱᱚᱛ ᱨᱮᱭᱟᱜ ᱥᱮᱨᱢᱟ ᱮᱱᱮᱡ ᱠᱟᱱ| ᱤᱱᱟᱹ ᱴᱟᱭᱚᱢ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱠᱷᱚᱱ ᱠᱷᱚᱱᱫᱽᱨᱚᱝ ᱯᱷᱤᱞᱚᱥᱤᱯ ᱦᱟᱢᱮᱴ ᱛᱟᱭᱚᱢ, ᱩᱱᱤ ᱫᱚ ᱠᱮᱨᱟᱞᱟ ᱛᱮᱭᱮ ᱪᱟᱞᱟᱣ ᱮᱱᱟ ᱟᱨ ᱚᱱᱰᱮ ᱠᱟᱣᱟᱞᱟᱢ ᱱᱟᱨᱟᱭᱟᱱ ᱯᱟᱱᱤᱠᱟᱨ ᱟᱜ ᱛᱟᱹᱨᱤ ᱨᱮ ᱠᱷᱚᱱᱫᱽᱨᱚᱝᱮ ᱮᱦᱚᱵ ᱮᱱᱟ, ᱚᱠᱚᱭ ᱫᱚ ᱠᱮᱨᱟᱞᱟ ᱢᱩᱱᱫᱤᱞ ᱦᱩᱱᱟᱹᱨ ᱨᱮᱱ ᱜᱟᱹᱠᱷᱩᱲᱤᱭᱟᱹ ᱠᱟᱱᱮ ᱟᱨ ᱢᱟᱨᱮ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱨᱮᱱ ᱥᱩᱛᱨᱮᱛ| ᱵᱷᱟᱨᱟᱛ ᱱᱟᱴᱭᱟ ᱟᱨ ᱚᱰᱤᱥᱤ ᱠᱷᱚᱱ ᱢᱚᱱ ᱯᱷᱮᱨᱟᱣ ᱠᱟᱛᱮ, ᱩᱱᱤ ᱫᱚ ᱨᱟᱫᱷᱟ ᱢᱟᱨᱟᱨ ᱟᱜ ᱛᱟᱵᱮ ᱨᱮ ᱢᱚᱦᱤᱱᱤ ᱟᱴᱴᱟᱢ ᱤᱛᱩᱱᱮ ᱮᱛᱚᱦᱚᱵ ᱮᱱᱟ, ᱛᱟᱭᱚᱢ ᱛᱮ  ᱠᱟᱞᱟᱢᱟᱱ ᱫᱟᱞᱟᱢ ᱥᱟᱛᱷᱭᱟ ᱵᱷᱟᱢᱟ ᱟᱨ ᱠᱟᱞᱟᱢᱟᱱ ᱫᱟᱞᱟᱢ ᱠᱟᱞᱭᱟᱱᱤ ᱠᱩᱴᱴᱤ ᱟᱢᱢᱟ ᱴᱷᱮᱱ ᱦᱚᱸ ᱤᱛᱩᱱᱮ ᱥᱮᱬᱟ ᱞᱮᱫᱟ, ᱚᱠᱚᱭ ᱫᱚ ᱢᱚᱦᱤᱱᱤ ᱟᱴᱴᱟᱢ ᱨᱮᱱ ᱮᱝᱜᱟᱛ ᱞᱮᱠᱟ ᱠᱚ ᱞᱮᱠᱷᱟᱭ ᱫᱤ ᱠᱟᱱ|
ᱥᱤᱨᱯᱟᱹ ᱟᱨ ᱢᱟᱱᱚᱛ
ᱢᱚᱦᱤᱱᱤ ᱟᱴᱴᱟᱢ ᱨᱮ ᱵᱷᱟᱨᱟᱛᱤ ᱥᱤᱵᱟᱡᱤ ᱭᱟᱜ ᱮᱱᱮᱢ ᱠᱷᱟᱹᱛᱤᱨ ᱛᱮ, ᱒᱐᱐᱐ ᱥᱮᱨᱢᱟ ᱨᱮ ᱥᱟᱝᱜᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱨᱮᱭᱟᱜ ᱥᱤᱨᱯᱟᱹ ᱛᱮᱠᱚ ᱦᱚᱨᱚᱜ ᱪᱤᱠᱷᱱᱟᱹ ᱢᱟᱱᱚᱛ ᱠᱮᱫᱮᱭᱟ| ᱟᱨᱦᱚᱸ ᱯᱚᱱ ᱥᱮᱨᱢᱟ ᱛᱟᱭᱚᱢ, ᱵᱷᱟᱨᱚᱛ ᱨᱮᱭᱟᱜ ᱯᱚᱱᱟᱜ ᱥᱚᱨᱮᱥ ᱚᱥᱟᱢᱚᱨᱤᱠ ᱢᱟᱱᱚᱛ ᱯᱚᱫᱢᱚ ᱥᱨᱤ ᱛᱮ ᱠᱚ ᱢᱟᱱᱚᱛ ᱠᱮᱫᱮᱭᱟ| ᱱᱤᱭᱟᱹ ᱵᱮᱜᱚᱨ ᱦᱚᱸ ᱥᱟᱦᱤᱛᱭᱟ ᱠᱟᱞᱟ ᱯᱟᱨᱤᱥᱟᱫᱽ ᱢᱟᱱᱚᱛ, ᱠᱮᱨᱮᱞ ᱠᱩᱱᱪᱟᱱ ᱱᱟᱢᱵᱤᱭᱟᱨ ᱴᱨᱟᱥᱴ ᱨᱮᱭᱟᱜ ᱞᱟᱠᱥᱢᱤ ᱯᱟᱹᱨᱤᱥ ᱟᱨ ᱪᱮᱱᱱᱟᱭ ᱠᱨᱤᱥᱱᱟ ᱜᱟᱱᱟ ᱥᱟᱵᱦᱟ ᱠᱷᱚᱱ ᱮᱱᱮᱡ ᱪᱩᱬᱟᱹ ᱢᱩᱱᱤ ᱯᱟᱹᱨᱤᱥᱮ ᱦᱟᱢᱮᱴ ᱟᱠᱟᱫᱟ| ᱩᱱᱤ ᱰᱚ ᱒᱐᱑᱓ ᱥᱮᱨᱢᱟ ᱨᱮ ᱠᱮᱨᱟᱞᱟ ᱥᱚᱨᱠᱟ ᱟᱜ ᱱᱤᱥᱟ ᱜᱟᱱᱷᱤ ᱯᱩᱨᱟᱥᱠᱟᱨᱟᱢᱮ ᱦᱟᱢᱮᱴ ᱞᱮᱫᱟ|

ᱥᱟᱹᱠᱷᱭᱟᱹᱛ

ᱛᱷᱚᱠ:ᱱᱟᱪᱚᱱᱤᱭᱟᱹ